

**REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

KLASA: 112-01/19-01/2

URBROJ: 2186/03-04/1-19-5

Cestica, 04.02.2019.

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11 i 4/18), Povjerenstvo za provedbu oglasa upućuje

**POZIV NA PRETHODNU PROVJERU ZNANJA I SPOSOBNOSTI KANDIDATA**

**(PISANO TESTIRANJE I INTERVJU)**

koji ispunjavaju formalne uvjete iz oglasa za prijam u službu na određeno vrijeme, za radno mjesto **viši referent za lokalnu samoupravu i komunalno gospodarstvo – voditelj projekta "Zaželi – program zapošljavanja žena"** u Jedinstvenom upravnom odjelu Općine Cestica.

Provjera znanja i sposobnosti kandidata održat će se **12. veljače 2019. godine** u 10,00 sati, prostorijama Općine Cestica, Dravska 1A, Cestica.

Prethodna provjera znanja i sposobnosti provodi se s kandidatima prijavljenim na oglas koji ispunjavaju formalne uvjete iz oglasa, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na oglas ili putem telefona.

 Kandidati koji ostvare najmanje 50% bodova iz svakog dijela provjere znanja i sposobnosti (pisanog testiranja) bit će pozvani na intervju.

 Intervju će se održati u **utorak,** **12. veljače 2019. godine, u prostorijama Općine Cestica, nakon pismene provjere.**

U slučaju promjene termina, obavijest o tome, kao i o novom terminu, pravodobno će biti objavljena putem web stranice [www.cestica.hr](http://www.cestica.hr) i oglasna ploča Općine Cestica.

Na provjeru znanja i sposobnosti kandidati su dužni ponijeti sa sobom važeću osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta, a na pisano testiranje i kemijsku olovku kojom će pisati test. Kandidati koji ne mogu dokazati identitet neće moći pristupiti testiranju.

 Kandidati sami snose troškove dolaska na prethodnu provjeru znanja i sposobnosti.

 Za kandidata koji ne pristupi pisanom testiranju, bez obzira na razlog, smatrat će se da je povukao prijavu na oglas kao i za kandidata koji je pozvan na intervju, a istome se ne odazove.

 **Objavom ovog poziva kandidati se smatraju obaviještenima o pozivu na prethodnu provjeru znanja i sposobnosti.**

 Ovaj poziv objavljuje se na web stranici [www.cestica.hr](http://www.cestica.hr) i oglasnoj ploči Općine Cestica. Način obavljanja prethodne provjere znanja i sposobnosti, pravni i drugi izvori za testiranje, pravila i postupak testiranja objavljeni su na web stranici [www.cestica.hr](http://www.cestica.hr), uz natječaj

 **Povjerenstvo za provedbu oglasa**